اسلام آباد (آن لائن) قومی احتساب بیورو نواز شریف و سلمان شہباز ءِ پاکستان آ اتنگ نافیصلہ کرینے۔ مسکوہی وزیراعظم ءِ توشہ خانہ ریفرنس اٹ اشتہاری گوندنگ نافیصلہ ہم کننگانے‘ میڈیا رپورٹ نا رد اٹ العزیزیہ ریفرنس اٹ سزا آ عملدرآمد کننگ کن ہم عدالت آ کاہک۔ نواز شریف نا اتنگ کن دفتر خارجہ نا کمک اٹ برطانیہ تون رابطہ کننگ نا فیصلہ ہم کننگانے‘ نیب انا کنڈآن اسلام آباد ہائیکورٹ ءِ ہم نواز شریف نا نروک مننگ آن معلومدار کننگ نافیصلہ کننگانے۔ نیب کمامدار آتا رد اٹ مسکوہی وزیراعظم نواز شریف نا ضمانت چٹانے و او نروک ءُ دوبہ دار و ڈوہدار اسے۔
